

**Ministerstvo investícií, regionálneho rozvoja a informatizácie Slovenskej republiky, so sídlom Pribinova 4195/25, 811 09 Bratislava, IČO: 503 492 87** (ďalej ako „Poskytovateľ“)

**ROZHODNUTIE**

**O SCHVÁLENÍ ŽIADOSTI O POSKYTNUTIE NENÁVRATNÉHO FINANČNÉHO PRÍSPEVKU**

Poskytovateľ na základe žiadosti o poskytnutie nenávratného finančného príspevku (ďalej len „NFP“)

|  |  |
| --- | --- |
| **Identifikácia žiadateľa**  **(ďalej len „Žiadateľ“)** | **Ministerstvo investícií, regionálneho rozvoja a informatizácie Slovenskej republiky, so sídlom Pribinova 4195/25, 811 09 Bratislava, IČO: 503 492 87** |
| **Kód žiadosti o poskytnutie NFP** |  |
| **Kód výzvy na predkladanie žiadostí o poskytnutie NFP (ďalej len „výzva“)** |  |
| **Názov projektu ako je uvedený v žiadosti o poskytnutie NFP (ďalej len „Projekt“)** |  |

doručenej dňa DD. MM. 202R (ďalej len „žiadosť o NFP“)

rozhodol podľa § 16 ods. 6 v spojení s § 13 ods. 2 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej ako „zákon o príspevkoch z fondov EÚ“) takto:

1. Žiadosť o NFP sa schvaľuje.
2. Podľa obsahu žiadosti o NFP sa Žiadateľovi poskytuje NFP........... EUR (slovom: .......... eur), pričom celkové oprávnené výdavky Projektu boli schválené vo výške ........ EUR (slovom: .......... eur).
3. Pri poskytovaní NFP na realizáciu Projektu sa postupuje podľa tohto rozhodnutia o schválení žiadosti o NFP (ďalej aj ako „rozhodnutie“), ktoré v prílohe č. 1 obsahuje práva a povinnosti Prijímateľa a Poskytovateľa v súvislosti s realizáciou Projektu a v ostatných prílohách obsahuje ďalšie skutočnosti, ktoré sa uplatnia v súvislosti s realizáciou práv a povinností Prijímateľa a Poskytovateľa pri realizácii Projektu až do uplynutia času podľa bodu 6. tohto rozhodnutia. Nadobudnutím právoplatnosti tohto rozhodnutia podľa § 52 ods. 1 zákona č. 71/1967 Zb. o správnom konaní (Správny poriadok) v znení neskorších predpisov (ďalej len „Správny poriadok“) nadobúda toto rozhodnutie účinnosť a Žiadateľ sa ďalej označuje ako Prijímateľ. Poskytnutie NFP na základe tohto rozhodnutia je viazané na splnenie povinností Prijímateľa uvedených v prílohách tohto rozhodnutia, ktoré sú označené v bode 4. tohto rozhodnutia.
4. Jednotlivé prílohy tohto rozhodnutia sú pre Žiadateľa rovnako záväzné ako samotné rozhodnutie. Súčasťou rozhodnutia sú tieto prílohy:
   1. Príloha č. 1 - Práva a povinnosti Prijímateľa a Poskytovateľa v súvislosti s realizáciou Projektu;
   2. Príloha č. 2 - Predmet podpory NFP;
   3. Príloha č. 3 - Finančné opravy za porušenie pravidiel a postupov verejného obstarávania;
   4. Príloha č. 4 - Plnomocenstvo udelené .......
   5. Príloha č. 5 – Doplňujúce informácie k prílohe č. 2 (Predmet podpory NFP)
5. Toto rozhodnutie môže byť zmenené postupom podľa § 19  až § 21 zákona o príspevkoch z fondov EÚ na základe prejednania podaného opravného prostriedku. Zmenu v právach a povinnostiach Poskytovateľa a Prijímateľa v súvislosti s realizáciou Projektu, ako aj zmenu v ďalších prílohách tohto rozhodnutia je možné vykonať počas trvania účinkov tohto rozhodnutia podľa bodu 6. tohto rozhodnutia; zmena sa vykoná postupom a v rozsahu podľa prílohy č. 1 tohto rozhodnutia. Zmenou vykonanou podľa predchádzajúcej vety môžu byť dotknuté skutočnosti uvedené v bode 2. tohto rozhodnutia.
6. Rozhodnutie sa vydáva na dobu určitú a jeho platnosť a účinnosť sa končí schválením poslednej Následnej monitorovacej správy, ktorú je Prijímateľ povinný predložiť Poskytovateľovi podľa čl. 8 ods. 5 prílohy č. 1 tohto rozhodnutia a v prípade, že sa na Projekt nevzťahuje povinnosť predkladania Následných monitorovacích správ, platnosť a účinnosť tohto rozhodnutia sa limituje Finančným ukončením Projektu, pričom v oboch prípadoch naďalej zostávajú platné a účinné:
   1. články 14, 18 a 20 prílohy č. 1 tohto rozhodnutia, ktorých platnosť a účinnosť sa končí 31. decembra 2034 alebo po tomto dátume vysporiadaním finančných vzťahov medzi Poskytovateľom a Prijímateľom na základe tohto rozhodnutia, ak nedošlo k ich vysporiadaniu k 31. decembru 2034;
   2. tie ustanovenia prílohy č. 1 tohto rozhodnutia, ktoré majú sankčný charakter pre prípad porušenia povinností vyplývajúcich pre Prijímateľa z článkov 14, 18 a 20 prílohy č. 1 tohto rozhodnutia, pričom ich platnosť a účinnosť končí s platnosťou a účinnosťou predmetných článkov;
   3. neuplatňuje sa.

Platnosť a účinnosť tohto rozhodnutia v rozsahu uvedenom v písmenách a) až c) tohto bodu 6 sa predĺži na základe oznámenia Poskytovateľa Prijímateľovi v prípade, ak nastanú skutočnosti uvedené v článku 82 Nariadenia 2021/1060 (ako je definované v článku 1 ods. 4 prílohy č. 1 tohto rozhodnutia) o čas trvania týchto skutočností.

**O d ô v o d n e n i e:**

Poskytovateľ ako riadiaci orgán pre program Slovensko 2021 - 2027 v rámci konania o žiadosti o NFP overil splnenie podmienok poskytnutia príspevku a dospel k záveru, že žiadosť o NFP podľa jej obsahu (vrátane príloh) splnila všetky podmienky poskytnutia príspevku tak, ako boli stanovené vo výzve a zároveň bol k dispozícii dostatok finančných prostriedkov na financovanie realizácie Projektu obsiahnutého v schválenej žiadosti o NFP na základe alokácie určenej v predmetnej výzve, na základe čoho žiadosť schválil. Uvedené overenie podmienok poskytnutia príspevku nelimituje poskytovateľa alebo štatutárny orgán poskytovateľa v overovaní ich splnenia v prípadných ďalších konaniach v súvislosti so žiadosťou o NFP v súlade so zákonom o príspevkoch z fondov EÚ.

V konaní o žiadosti o NFP bolo zistené, že v rámci Žiadateľom predložených a požadovaných výdavkov boli identifikované také, ktoré nespĺňajú podmienky oprávnenosti výdavkov definované vo výzve, v dôsledku čoho bola výška žiadaného NFP znížená o ..... EUR (slovom:.............. eur). Zníženie požadovanej výšky NFP bolo vykonané pri nasledovných výdavkoch v uvedenej výške a z dôvodov, ktoré sú nasledovné:...................... (Pozn. uviesť identifikáciu neoprávnených výdavkov tak, ako boli identifikované v konaní o žiadosti vrátane uvedenia dôvodu krátenia výdavkov a odôvodnenia výšky krátenia výdavkov. **Výška krátenia** výdavkov zvyčajne vychádza zo skutočností, ku ktorým poskytovateľ dospel počas konania o žiadosti. **Dôvod krátenia** výdavkov sa viaže ku krátenej výške výdavku. Znamená uvedenie konkrétnych podmienok alebo ustanovení výzvy alebo inej riadiacej dokumentácie záväznej pre žiadateľa), na základe ktorých došlo ku kráteniu výdavkov – napríklad odkaz na konkrétne ustanovenie príručky k oprávnenosti výdavkov v spojení s výzvou ako dôvodu vecnej neoprávnenosti určitého výdavku, alebo aj z iných dôvodov. Vo výsledku musí odôvodnenie krátenia výdavkov ohľadne dôvodu a výšky krátenia jasne a zrozumiteľne odpovedať na dve otázky – na základe čoho došlo ku kráteniu a prečo v danej výške? Kvalita odôvodnenia rozhodnutia poskytovateľa je v tomto bode veľmi dôležitá. V prvom rade ide o právo žiadateľa vedieť, z akého dôvodu a prečo v danej výške mu boli krátené výdavky. Rozhodnutie o schválení môže byť nevykonateľné, ak sú celkové oprávnené výdavky a tým aj NFP tak zásadne krátené (rozhodujúce je absolútne číslo, nie percento krátenia), že nie je možné projekt zrealizovať. Preto musí mať dostatok informácií, aby sa vedel kvalifikovane voči posúdeniu poskytovateľa brániť v odvolaní. Ďalej, ide o dodržanie zákonnosti obsahu rozhodnutia poskytovateľa. V neposlednom rade ide o dôležitú časť pre rozhodnutie štatutárneho orgánu poskytovateľa v druhom stupni, ak dôjde k podaniu opravného prostriedku.).

Podľa § 13 ods. 3 zákona o príspevkoch z fondov EÚ právny nárok na poskytnutie príspevku vzniká nadobudnutím právoplatnosti tohto rozhodnutia.

**Poučenie o opravnom prostriedku:** Proti tomuto rozhodnutiu je podľa § 19 zákona   
o príspevkoch z fondov EÚ možné podať odvolanie okrem prípadu, že žiadosť o NFP bola schválená tak, ako bola podaná (§ 19 ods. 7 písm. b) zákona o príspevkoch z fondov). Žiadateľ môže podať odvolanie písomne poskytovateľovi do 10 pracovných dní odo dňa doručenia tohto rozhodnutia. V odvolaní sa okrem identifikačných náležitostí (§ 19 ods. 5 písm. a) a b) zákona o príspevkoch z fondov EÚ) musí uviesť, proti ktorému rozhodnutiu odvolanie smeruje, akej veci sa odvolanie týka a dôvody podania odvolania, čo odvolaním žiadateľ navrhuje a dátum podania a podpis osoby podávajúcej odvolanie.

Žiadateľ je oprávnený po nadobudnutí právoplatnosti tohto rozhodnutia podať podnet na preskúmanie rozhodnutia mimo odvolacieho konania (ďalej ako „podnet“) podľa podmienok uvedených v § 21 ods. 2 a 3 zákona o príspevkoch z fondov EÚ, ak skôr nepodal odvolanie, o ktorom bolo rozhodnuté podľa § 20 ods. 2 alebo ods. 3 zákona o príspevkoch z fondov EÚ. Žiadateľ môže podať podnet písomne poskytovateľovi, ktorý preskúmavané rozhodnutie vydal.

Toto rozhodnutie je preskúmateľné súdom.

V Bratislave, za dátum vydania rozhodnutia sa považuje dátum vyplývajúci z kvalifikovanej elektronickej časovej pečiatky pripojenej k autorizácii oprávnenou osobou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov (ďalej ako „zákon o e-Governmente“)

..............................................

(meno, priezvisko a funkcia oprávnenej osoby poskytovateľa)

(podpísané elektronicky podľa zákona o e-Governmente)